**N Á R O D N Á R A D A  S L O V E N S K E J R E P U B L I K Y**

**V. volebné obdobie**

**Návrh zákona**

**z ............. 2011,**

**ktorým sa mení a dopĺňa zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z.**

Národná rada Slovenskej republiky sa uzniesla na tomto zákone:

Čl. I

Zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. sa mení takto:

Za § 17 sa vkladá § 17a, ktorý vrátane nadpisu znie:

„§ 17a
Prechodné ustanovenie k úpravám účinným od 1. marca 2012

* 1. Na spotrebiteľa energie podľa § 8 ods. 1 v priemysle a v pôdohospodárstve, ktorý nevyhodnotil energetickú náročnosť výroby energetickým auditom podľa § 8 ods. 1 v termíne podľa prílohy č. 1 podľa doterajších predpisov, sa nepoužijú ustanovenia § 15 ods. 1 písm. e).
	2. Konania začaté pred nadobudnutím účinnosti tohto zákona sa dokončia podľa tohto zákona.“.

V Prílohe č. 1 sa lehota prvého hodnotenia energetickej náročnosti v priemysle a pôdohospodárstve u spotrebiteľa energie v priemysle s celkovou ročnou spotrebou energie od 5 500 MWh do 20 000 MWh a u spotrebiteľa energie v pôdohospodárstve s celkovou ročnou spotrebou energie od 2 500 MWh do 10 000 MWh „do 31. decembra 2011“ mení „do 31. decembra 2013“.

Čl. II

Tento zákon nadobúda účinnosť 1. marca 2012.